Ekonome wat aan die Ekonoom van die Jaar-wedstryd deelneem, is meer optimisties oor die land se ekonomiese groei as die Wêreldbank én die tesourie.
Statistieke Suid-Afrika (SSA) het op 6 Maart die jongste beskikbare data oor die bruto binnelandse produk (BBP) bekend gemaak.
Die ekonome se positiewe verwagtinge is dus in ooreenstemming met wat die amptelike syfers begin toon.
Die beter ekonomiese groeikoers wat hulle verwag, word ook weerspieël in hul verwagtinge oor die tekort op die lopende rekening.
Die Reserwebank plaas die laaste tyd klem daarop dat hy die inflasiekoers in die middel van die band wil hê voordat hy dit sal oorweeg om die rentekoers te verlaag.
Die Reserwebank besluit weer op 28 Maart oor die rentekoers, nadat Moody’s sy oordeel uitgespreek het.
Toe sy nie doopskoene vir haar seuntjie kon kry nie, het sy dit self gemaak. Dit het gelei tot die ontstaan van Kedoefies, Tharina Pienaar se onderneming wat sy vanaf Vosburg, haar grootworddorp, bedryf.
Ek maak sagte babaskoentjies van egte leer. Dis baie gemaklik en gesond vir die ontwikkeling van klein voetjies. Ek maak ook, op aanvraag, kamaste, dasse en fopspeenknippies uit leer.
Kedoefies het in 2013 ontstaan toe ons my oudste seuntjie, JG (nou 5), wou doop. Ek het vreeslik gesukkel om mooi, eenvoudige skoentjies in die hande te kry wat by sy uitrusting sou pas.
My man, Johannes (Jakkals), het destyds by die sakeonderneming KLK Landbou op Postmasburg gewerk en sy sekretaresse, tannie Elma de Waal, het vir hom ’n skoenpatroon gegee, waarmee ons Boeta se eerste skoentjies gemaak het vir die spesiale geleentheid.
Ek koop die koedoe- en beesleer aan op Graaff-Reinet en ’n vriend van ons, Jan-Hendrik Loots, het my werk maklik gemaak deur ’n pers te bou waarmee ek my patrone kan uitdruk.
Dis te koop by ’n verskeidenheid padstalle op die N12 en N1, asook by babawinkels in Mosselbaai en Bloemfontein en in koffiewinkels op verskeie dorpies. Ek kry ook baie los bestellings wat my besig hou. Ek het redelik blootstelling gekry by feeste waar ek die skoene uitgestal het, soos Aardklop, Mamma Magic, die Klein Karoo Nasionale Kunstefees, die Gariepfees en die Kalahari-kuierfees.
My ouers het ’n slagplaas op hul plaas sowat 12 km buite Vosburg. Daar is dus baie saamrygeleenthede. Maar, ja, soms is dit nogal ’n storie om die produkte vinnig by plekke te kry omdat ons in die hartjie van die Karoo woon. In hierdie omgewing help ons mekaar gelukkig almal as ons na ’n groot plek toe gaan.
Toe ek pasgetroud was, het ek by die KVB-koöperasie gewerk waar ek gedurig ’n diertjie vertroetel het. Op ’n keer was daar ’n klein dassie en een van die werkers, Louis de Lange, het voorgestel ek noem hom Kedoefie. Dit was vir my so ’n oulike naam, en toe ek op ’n naam vir my onderneming moes besluit, het ek gemeen dit pas perfek.
Ek is baie perfeksionisties en doen die meeste van die werk self. Dan weet ek die produk is reg, netjies en die allerbeste. Kaatjie help my egter met alles van huiswerk tot die skoene. Ek ken haar al vandat ek ’n klein dogtertjie was. Sy is hardwerkend en saam maak ons ’n mean team.